C 184/42
LT
Europos Sąjungos oficialusis leidinys
2023 5 25
— pirmasis apribojimas kartais vadinamas „atitikties reikalavimo“ (angl. must match) išimtimi (8 straipsnio 2 dalis).
Gaminio, kurį būtina sujungti su kitu gaminiu, išorinė išvaizda negali būti apsaugota; — antrasis apribojimas susijęs su sudedamųjų dalių, kurios nėra matomos, apsauga.
4.1.6.
Sudedamoji dalis, kuri nėra matoma įprastai naudojant gaminį, negali būti apsaugota pateikiant paraišką dizainui įregistruoti (4 straipsnio 2 dalis).
Tai, pavyzdžiui, gali būti: — mechaninė laikrodžio dalis; — daugumos buitinių prietaisų variklių vidus; — automobilio variklis (laikoma, kad įprastai naudojant transporto priemonę jis nėra matomas, nors jį galima lengvai pamatyti pakėlus variklio dangtį).
4.1.7.
Taigi atsarginės dalys, kurias galima apsaugoti, yra tos dalys, kuriose nėra jokio sujungimo mechanizmo ir kurios yra matomos.
Todėl pagal Reglamentą galima apsaugoti daug dalių.
Pavyzdžiui, automobilio atveju tai būtų: — priekiniai žibintai; — sparnai; — variklio dangtis ir durys (bet ne vyriai); — vairas.
4.1.8.
Todėl gaminį, kuris nėra saugomas pateikiant dizaino paraišką, gali atgaminti bet kuris konkuruojantis atsarginių dalių gamintojas ir jis gali būti tiekiamas į taisymo rinką.
4.1.9.
Vis dėlto kilo klausimų dėl šių nuostatų taikymo.
Todėl EESRK palankiai vertina tai, kad pasiūlyme dėl reglamento atsižvelgiama į Europos Sąjungos Teisingumo Teismo 2017 m. gruodžio 20 d. byloje „Acacia“ pateiktą sprendimą, kuriame jis patikslino sąvokos „išlyga dėl taisymo“ aiškinimą.
4.1.10.
EESRK atkreipia dėmesį į tai, kad Paryžiaus apeliacinis teismas šį sprendimą praktiškai pritaikė savo 2018 m. rugsėjo 11 d. sprendime byloje Nr.
2017/01589 dėl internetinėje parduotuvėje parduodamų ratlankių.
Pardavėjas negalėjo pagrįstai remtis „išlyga dėl taisymo“, nes šie ratlankiai buvo pasiūlyti „siekiant estetinio transporto priemonių personalizavimo ir pertvarkymo“.
Taigi buvo konstatuota, kad ginčijamais ratlankiais pažeistos teisės, o pardavėjas buvo nubaustas už dizaino pažeidimą.
4.1.11.
Kai kurios valstybės narės liberalizavo atsarginių dalių rinką.
2021 m. rugpjūčio 22 d.
Prancūzijos klimato ir atsparumo įstatymu Nr. 2021–1104 nuo 2023 m. sausio 1 d. atveriama tam tikrų automobilių dalių pardavimo rinka.
4.1.12.
Įstatymo tikslas – sumažinti kainas šioje rinkoje.
2019–2020 m. kainos išaugo vidutiniškai 8 %, iš dalies dėl įvairių dalių, pavyzdžiui, elektrinių galinio vaizdo veidrodžių variklių, priekiniame stikle įrengtų jutiklių ir t. t. techninio sudėtingumo.
Labiausiai liberalizavusios šį sektorių valstybės neturi labai išvystytos pramonės, išskyrus Vokietiją, kuri yra galingų automobilių gamintojų šalis, tačiau kurios rinka jau yra atviresnė.
Prancūzijoje nuo 2023 m. sausio 1 d. pirminės įrangos gamintojai, pirmą kartą surinkę, t. y. dalyvavę surenkant naują transporto priemonę, arba nepriklausomi gamintojai, galės prekiauti stiklo dalimis.
Taigi pirminės įrangos gamintojai, dalyvavę pirmą kartą montuojant kitas matomas atsargines dalis (optines dalis, galinio vaizdo veidrodžius ir t. t.), galės jomis prekiauti kaip gamintojai. 4.2.
Dizaino apsaugos sąnaudos 4.2.1.
EUIPO yra parengusi dizaino paraiškų teikimo internetu sistemą, pagal kurią mažiausia paraiškos pateikimo kaina šiuo metu yra 350 EUR.
EESRK primena, kad registruotasis Bendrijos dizainas pradiniu laikotarpiu galioja penkerius metus nuo paraiškos padavimo dienos, o vėliau jo galiojimą galima pratęsti penkerių metų laikotarpiais, bet ne ilgiau kaip 25 metams.